Европска дужничка криза
Европска дужничка криза (такође називана криза у Еврозони и криза јавног дуга у Европи) вишегодишња је криза дуга у Европској унији која је почела крајем 2009. Неколико држава чланица еврозоне (Грчка, Португал, Ирска, Шпанија и Кипар) није више било у стању да плаћа доспеле обавезе па су биле приморане да траже помоћ (новац) од трећих страна као што су ЕЦБ, ММФ и остале чланице еврозоне.